Na diferente manera ta protehá bo kuenta riba MijnCN.
Nos ta konsehá bo pa, banda di e protekshon standart...
...aktivá tambe e ‘2-Factor Authenticatie’.
Bo no ta usa e ora ei 1, pero 2 yabi pa habri e lòk di bo kuenta.
Den e video akí nos ta splika kon bo ta aktivá e ‘2-Factor Authenticatie’.
Buska den Apple App Store: "MijnCN 2-factor"...
...òf den Google Playstore: "MijnCN authenticatie”.
Baha i instalá e èp riba bo aparato mobil.
Log in riba MijnCN i bai na ‘Account’.
Einan bo ta bai na ‘klik hier om 2-Factor Authenticatie te activeren’.
Konfirmá bo identidat dor di yena bo kódigo sekreto un bia mas i primi riba ‘volgende’.
Pa konektá e èp ku bo kuenta, bo ta skèn e kódigo di QR...
...riba MijnCN ku e èp i bo ta primi riba ‘volgende’.
Yena awor e kódigo úniko ku ta aparesé den e èp.
Primi despues riba ‘volgende’ pa konektá e èp.
Bo ta kasi kla! Primi riba ‘afronden en downloaden’.
Pa sigurá ku semper bo por ‘log in’, ta konsehabel pa baha e back-up di e lista di kódigo.
E kódigonan akí bo ta usa si bo no logra’ log in’ ku e kódigonan den e èp...
...òf si bo no tin bo telefòn na man. Warda e kódigonan akí na un lugá safe.
Skohe ‘sluiten’ pa finalisá. Bo kuenta awor ta dòbel sigurá i kla pa usa!
MijnCN. Fásil, seif i rápido.